ingkang pantês kawula unjukakên ing ngarsa dalêm, sampun konjuk sadaya, ingkang punika manawi panjênêngan dalêm marêngakên, anakipun èstri abdi dalêm kawula, anama pun Tantri, badhe kawula unjukakên ing ngarsa dalêm dados lêbêtan. Mugi panjênêngan dalêm karsa mêngku ing kêkiranganipun. Mênggah kawontênanipun, dêdêgipun lênjang, warninipun botên ambucal, candranipun jangkêp, anamung bodhonipun botên siwah kalihan bodho kawula. Ewasamantên manahipun sae sarta têmên.